als_Latn dik_Latn sag_Latn
Deputetja e BDI-së Suzana Saliu vlerëson se më e rëndësishme se ndërhyrjet në pjesën e privatizimit, siç kërkon LSDM, është ajo që ka të bëjë me përdorimin e gjuhës shqipe, si gjuhë e dytë zyrtare në Maqedoni. Saliu tha se gjyha shqipe po has në pengesa dhe nuk po zbatohet ashtu si është parashikuar me kushtetutën e Maqedonisë.
Bashkimi Demokratik për Integrim u shpreh kundër idesë së LSDM-së për ndryshime kushtetuese, njofton Alsat-M. Sipas partisë shqiptare në pushtet, nuk është koha për iniciativa ndryshime në kushtetutë.
Deputetja e BDI-së Suzana Saliu vlerëson se më e rëndësishme se ndërhyrjet në pjesën e privatizimit, siç kërkon LSDM, është ajo që ka të bëjë me përdorimin e gjuhës shqipe, si gjuhë e dytë zyrtare në Maqedoni. Saliu tha se gjyha shqipe po has në pengesa dhe nuk po zbatohet ashtu si është parashikuar me kushtetutën e Maqedonisë.
"Krahasuar me vitet e 90-ta kur shqiptarët kërkonin ndryshim të kushtetutës, tani ata kërkojnë interpretim të drejtë të saj. Kështu për shembull, edhe pse amendamenti 5 paragrafi 2 e garanton gjuhën shqipe si gjuhë të dytë zyrtare, kjo dispozitë po has në pengesa të implementimit dhe elitat politike maqedonase në përgjithësi në Maqedoni nuk kanë vullnet dhe nuk kanë guxim që ta zbatojnë. Dhe ndërsa shqiptarët deri në vitin 2001 kërkonin ndryshimin e kushtetutës, tani prej vitit 2001 për 10 vite me radhë kërkojnë interpretim parimor të kushtetutës po kërkojnë vullnet të mirë politik për zbatimin e kushtetutës", tha Saliu.
Deputeti i PDSH-së Bekim Fazliu u shpreh pro iniciativave për ndryshimeve kushtetuese, duke theksuar se marrëveshja politike që ofron PDSH-ja duhet të jetë pjesë gjithashtu pjesë e këtyre iniciativave.
"Partia Demokratike Shqiptare kërkon që marrëveshjen politike që ofron PDSH-ja të jetë pjesë e ndryshimeve kushtetuese dhe pastaj edhe ligjore, e që ka të bëjë me funksionimin e Maqedonisë në mënyrë konsensuale ndërmjet maqedonasve dhe shqiptarëve dhe kuptohet duke garantuar të gjitha të drejtat e bashkësive tjera etnike që jetojnë në Maqedoni", tha Fazliu.
LSDM-ja kërkon ndryshime kushtetuese në pjesën e privatizimit të kapitalit shtetëror, përkatësisht veprat e dyshimta gjatë privatizimit të mos vjetërsohen, dhe nëse ka elemente të keqpërdorimit, të sanksionohen të gjithë pa dallim. Ndryshimet eventuale të hyjnë në fuqi në mënyrë retroaktive.
Por propozimi i LSDM-së, siç njofton Alsat-M, u kundërshtua nga partia maqedonase në pushtet VMRO-DPMNE.
als_Latn als_Latn als_Latn als_Latn als_Latn als_Latn als_Latn als_Latn